ไฟแนนซ์ทูเดย์
การโยกย้ายกระทรวงการคลังล่าสุด มีการตั้ง สุทธิรัตน์ รัตนโชติ ผู้ตรวจคลัง มาเป็นอธิบดีกรมบัญชีกลาง แทน มนัส แจ่มเวหา ที่จะเกษียณอายุ รวมถึงการตั้งข้าราชการรุ่นใหม่ไฟแรงอีก 3 คน มานั่งตำแหน่งผู้ตรวจคลังที่ว่างอยู่ ทำให้การโยกย้ายกระทรวงการคลังนิ่ง จากที่ก่อนหน้านี้คาดว่าจะมีการเปลี่ยนตำแหน่งอธิบดีกรมธนารักษ์ของ จักรกฤศฏิ์ พาราพันธกุล และตำแหน่งอธิบดีกรมศุลกากรของ กุลิศ สมบัติศิริ โดย อภิศักดิ์ ตันติวรวงศ์ รมว.คลัง ออกมายืนยันว่าจะแต่งตั้งทดแทนตำแหน่งที่ว่างเท่านั้น ไม่มีการปรับเปลี่ยนสลับเก้าอี้
18 ส.ค. 2559

การโยกย้ายกระทรวงการคลังล่าสุด มีการตั้ง สุทธิรัตน์ รัตนโชติ ผู้ตรวจคลัง มาเป็นอธิบดีกรมบัญชีกลาง แทน มนัส แจ่มเวหา ที่จะเกษียณอายุ รวมถึงการตั้งข้าราชการรุ่นใหม่ไฟแรงอีก 3 คน มานั่งตำแหน่งผู้ตรวจคลังที่ว่างอยู่ ทำให้การโยกย้ายกระทรวงการคลังนิ่ง จากที่ก่อนหน้านี้คาดว่าจะมีการเปลี่ยนตำแหน่งอธิบดีกรมธนารักษ์ของ จักรกฤศฏิ์ พาราพันธกุล และตำแหน่งอธิบดีกรมศุลกากรของ กุลิศ สมบัติศิริ โดย อภิศักดิ์ ตันติวรวงศ์ รมว.คลัง ออกมายืนยันว่าจะแต่งตั้งทดแทนตำแหน่งที่ว่างเท่านั้น ไม่มีการปรับเปลี่ยนสลับเก้าอี้
การโยกย้ายคลังที่น่าสนใจ คือ การแต่งตั้ง กุลยา ตันติเตมิท ที่ปรึกษาด้านนโยบายและยุทธศาสตร์ สำนักงานปลัดคลัง ไปเป็นผู้ตรวจคลัง ซึ่งมีอายุน้อยแต่การทำงานเข้าตาผู้ใหญ่มาตลอด เห็นแววในอนาคตจะเป็นผู้บริหารหญิงที่มีบทบาทสำคัญของกระทรวงการคลัง
สมชัย สัจจพงษ์ ปลัดคลัง เดินสายกรมภาษีให้นโยบายอุดช่องรั่วไหลของการเก็บภาษีตามนโยบายของ สมคิด จาตุศรีพิทักษ์ โดยประเดิมกรมศุลกากรก่อนเป็นแห่งแรก